**Iktatószám: ~~IV/B/279/2017.~~ I.F./…/2019.**

**Társulási megállapodás**

amely létrejött egyrészről **Szekszárd Megyei Jogú Város Önkormányzata** (7100 Szekszárd, Béla király tér 8.), képviseli Ács Rezső polgármester,

másrészről **Szálka Község Önkormányzata** (7121 Szálka, Petőfi S. u. 2.), képviseli Pálfi János polgármester,

**Őcsény Község Önkormányzata** (7143 Őcsény, Fő u. 35.), képviseli Fülöp János polgármester,

**Decs Nagyközség Önkormányzata** (7144 Decs, Fő u. 23.), képviseli Antal Zsolt polgármester,

**Bátaszék Város Önkormányzata** (7140 Bátaszék, Szabadság u. 4.), képviseli dr. Bozsolik Róbert polgármester,

**Szedres Község Önkormányzata** (7056 Szedres, Arany J. u. 2.), képviseli Kovács János polgármester,

**Zomba Község Önkormányzata** (7173 Zomba, Fő tér 1.), képviseli Szűcs Sándor polgármester,

**Harc Község Önkormányzata** (7172 Harc, Fő u. 59.), képviseli Tóth Gábor polgármester,

**Felsőnána Község Önkormányzata** (7175 Felsőnána, Rákóczi u. 2/A.), képviseli Bognár László polgármester,

**Kéty Község Önkormányzata** (7174 Kéty, Petőfi u. 70.), képviseli Gödrei Zoltán polgármester,

**Murga Község Önkormányzata** (7176 Murga, Szabadság u. 124.), képviseli Felkl Márton polgármester,

(a továbbiakban együttesen: **Önkormányzatok**)között az alulírt helyen és napon az alábbi feltételekkel:

**I.**

**ÁLTALÁNOS RENDELKEZÉSEK**

Fenti települési önkormányzatok képviselő-testületei az Alaptörvény 32. cikk (1) bekezdés k) pontjában foglalt felhatalmazás, valamint Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) IV. fejezetében foglaltak alapján – a résztvevő települési önkormányzatok képviselő-testületei jóváhagyó határozatai szerint önkéntes és szabad elhatározásukból, egyenjogúságuk tiszteletben tartásával, arányos teherviselés mellett, a hatékonyabb és célszerűbb feladatellátás érdekében – jogi személyiségű társulást hoztak létre az alábbiak szerint:

**1. A Társulás neve:** Szekszárd és Környéke Alapellátási és Szakosított Ellátási Társulás

**2. A Társulás székhelye:** 7100 Szekszárd, Béla király tér 8.

**3. A Társulás lakosságszáma**: 56.554

A társulást alkotó települések lakosságszámát a megállapodás 1. számú melléklete tartalmazza.

**4. A Társulás időtartama:** a Társulás határozatlan időre szól.

**5. A Társulás létrejötte:** A Társulás a társulási megállapodásnak a tagok képviselő-testületei által – minősített többséggel – történő jóváhagyásával és a Magyar Államkincstár Tolna Megyei Igazgatósága általi nyilvántartásba vétellel jön létre.

**6. A Társulás jogállása:** A Társulás jogi személy. Gazdálkodására a költségvetési szervek működésére vonatkozó szabályokat kell alkalmazni.

**7. A Társulás célja:**

**7.1.** Az Mötv. 13. § (1) bekezdés 8. és 8a. pontjaiban meghatározott szociális, gyermekjóléti szolgáltatások és ellátások körében a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 39. § és a 40. § (2) bekezdésében meghatározott gyermekjóléti alapellátások, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 64. §-a szerinti családsegítés szolgáltatás, az Szt. 65/A. §-a szerinti közösségi pszichiátriai szolgáltatás, az Szt. 65/E. §-a szerinti utcai szociális munka szolgáltatás, és az Szt. 65/F. §-a szerinti nappali ellátás hatékonyabb ellátása, a Szt. 80. § (3) bekezdésének e) és f) pontjai szerinti éjjeli menedékhely, illetve hajléktalan személyek átmeneti szállása.

**7.2.** Szekszárd Megyei Jogú Város a Szekszárdi Járás székhelyeként a Társulás fenntartásában álló Humánszolgáltató Központ Családsegítő - és Gyermekjóléti Központjának Járási Csoportján keresztül Szekszárd Megyei Jogú Város, Alsónána Község, Alsónyék Község, Báta Község, Bátaszék Város, Decs Nagyközség, Harc Község, Kistormás Község, Kölesd Község, Medina Község, Őcsény Község, Pörböly Község, Sárpilis Község, Sióagárd Község, Szálka Község, Szedres Község, Várdomb Község területén ellátja továbbá a Gyvt. 40/A § (2) bekezdésének a)-~~c)~~d) pontjaiban meghatározott feladatokat.

**II.**

**A TÁRSULÁS CÉLJA, A TÁRSULÁS ÁLTAL ELLÁTOTT FELADAT- ÉS HATÁSKÖRÖK**

**1. A Társulás tevékenységi köre:**

1. a Gyvt. 39. és 40. § (2) bekezdésében meghatározott gyermekjóléti szolgáltatási feladatok;
2. a Gyvt. 51. §-ában meghatározott Családok Átmeneti Otthona működtetése;
3. az Szt. 64. § (4) bekezdésében meghatározott családsegítés szolgáltatás,
4. az Szt. 65/A §-ában meghatározott közösségi pszichiátriai szolgáltatás;
5. az Szt. 65/E. §-ában meghatározott utcai szociális munka szolgáltatás;
6. az Szt. 65/F. §-ában meghatározott nappali ellátás;
7. az Szt. 80. § (3) bekezdésének e) pontjában meghatározott éjjeli menedékhely átmeneti elhelyezést nyújtó intézményi szolgáltatás;
8. az Szt. 80. § (3) bekezdésének f) pontjában meghatározott hajléktalan személyek átmeneti szállása átmeneti elhelyezést nyújtó intézményi szolgáltatás;
9. Gyvt. 40/A § (2) bekezdésének a)-~~c)~~d) pontjaiban meghatározott feladatok.

**2.** A Társulás alaptevékenységének államháztartási szakágazati és kormányzati funkció szerinti besorolását a hatályos jogszabályoknak megfelelő bontásban a társulási megállapodás 2. számú melléklete tartalmazza.

**3.** A Társulás, illetve az általa fenntartott intézmény által nyújtott szolgáltatások igénybevétele a tagok által jelzett igények szerint éves terv alapján történik.

**4. A Társulás szolgáltatásainak ellátási területe:**

**4.1. Családsegítés és gyermekjóléti szolgáltatás ellátási területe:**

Szekszárd Megyei Jogú Város Önkormányzata,

Szálka Község Önkormányzata,

Őcsény Község Önkormányzata,

Decs Nagyközség Önkormányzata,

Szedres Község Önkormányzata,

Pörböly Község Önkormányzata (Szt. 86. § (1) bekezdés a) pontja, illetve Gyvt. 94. § (2a) pontja),

Várdomb Község Önkormányzata (Szt. 86. § (1) bekezdés a) pontja, illetve Gyvt. 94. § (2a) pontja)

**4.2. Családok Átmeneti Otthona intézményi szolgáltatás** **ellátási területe:**

Szekszárd Megyei Jogú Város Önkormányzata,

Szálka Község Önkormányzata,

Őcsény Község Önkormányzata,

Decs Nagyközség Önkormányzata,

Szedres Község Önkormányzata

A szabad kapacitás kihasználása érdekében a Társuláson kívüli települések részére is nyújthat ellátást.

**4.3. Közösségi pszichiátriai szolgáltatás** **ellátási területe:**

Szekszárd Megyei Jogú Város Önkormányzata,

Szálka Község Önkormányzata,

Őcsény Község Önkormányzata,

Decs Nagyközség Önkormányzata,

Zomba Község Önkormányzata,

Harc Község Önkormányzata

**4.4. Utcai szociális munka szolgáltatás** **ellátási területe:**

Szekszárd Megyei Jogú Város Önkormányzata,

Szálka Község Önkormányzata,

Őcsény Község Önkormányzata,

Decs Nagyközség Önkormányzata,

Bátaszék Város Önkormányzata,

Zomba Község Önkormányzata,

Harc Község Önkormányzata

**4.5. Éjjeli menedékhely, illetve hajléktalan személyek átmeneti szállása szolgáltatás országos illetékességű szolgáltatásként valamennyi társult település önkormányzata részére biztosított:**

Szekszárd Megyei Jogú Város Önkormányzata,

Szálka Község Önkormányzata,

Őcsény Község Önkormányzata,

Decs Nagyközség Önkormányzata,

Bátaszék Város Önkormányzata,

Szedres Község Önkormányzata,

Zomba Község Önkormányzata,

Harc Község Önkormányzata,

Felsőnána Község Önkormányzata,

Kéty Község Önkormányzata,

Murga Község Önkormányzata

**4.6. Népkonyha, illetve nappali melegedő szolgáltatás, mint országos illetékességű szolgáltatás valamennyi társult település önkormányzata részére biztosított:**

Szekszárd Megyei Jogú Város Önkormányzata,

Szálka Község Önkormányzata,

Őcsény Község Önkormányzata,

Decs Nagyközség Önkormányzata,

Bátaszék Város Önkormányzata,

Szedres Község Önkormányzata,

Zomba Község Önkormányzata,

Harc Község Önkormányzata,

Felsőnána Község Önkormányzata,

Kéty Község Önkormányzata,

Murga Község Önkormányzata

**II.**

**A KÖZÖS FENNTARTÁSÚ INTÉZMÉNYEKKEL KAPCSOLATOS RENDELKEZÉSEK**

**1. A közös fenntartású intézmények megnevezése, székhelye:**

**1.1. Neve:** Szekszárd Megyei Jogú Város Humánszolgáltató Központja

**1.2. Rövidített neve:** Humánszolgáltató Központ

**1.3. Székhelye:** 7100 Szekszárd, Vörösmarty u. 5.

**1.4. ~~Tagintézményeinek neve és székhelye:~~Telephelyek:**

**1.4.1. Hajléktalansegítő Szolgálat:** 7100 Szekszárd, Mátyás király u. 59.

**1.4.2. Pszichiátriai betegek közösségi ellátó szolgálat:** 7100 Szekszárd, Vörösmarty u. 5.

**1.4.3. Családok Átmenti Otthona:** 7100 Szekszárd, Csatári u. 70/B.

**1.4.4. Családsegítő - és Gyermekjóléti Központ:** 7100 Szekszárd, Vörösmarty u. 5.

* Járási Csoport
* Család – és Gyermekjóléti Szolgálat

**2. A közös fenntartású intézményekkel kapcsolatos alapítói és irányítási jogok gyakorlása:**

**2.1. Fenntartó neve:** Szekszárd és Környéke Alapellátási és Szakosított Ellátási Társulás

**2.2. Teljes jogkörrel rendelkező irányító szerv:** Társulási Tanács

**2.3. Alapító szerv neve:** Szekszárd és Környéke Alapellátási és Szakosított Ellátási Társulás

**2.4. A Társulási Tanács által gyakorolt irányítási jogok:**

1. a Humánszolgáltató Központ (továbbiakban: intézmény) szervezeti és működési szabályzatának jóváhagyása;
2. az intézmény vezetője tekintetében a kinevezés és felmentés, vagy a vezetői megbízás adása, visszavonása;
3. a költségvetési szerv tevékenységének törvényességi, szakszerűségi és hatékonysági ellenőrzése;
4. a jogszabályban meghatározott esetekben az intézmény döntéseinek előzetes és utólagos jóváhagyása;
5. a költségvetési szerv döntésének megsemmisítése, szükség szerint új eljárás lefolytatására való utasítás.

**2.5. A Társulási Tanács által gyakorolt egyéb feladat- és hatáskörök:**

1. dönt az intézmény alapító okiratáról és annak módosításáról;
2. dönt az intézmény átszervezéséről, megszüntetéséről, tevékenységi körének módosításáról, nevének megállapításáról;
3. meghatározza az intézmény költségvetését és dönt a zárszámadásról;
4. ellenőrzi az intézmény működésének törvényességét;
5. jóváhagyja az intézmény szakmai programját, valamint a szakosított ellátást nyújtó intézmény esetében a házirendet;
6. ellenőrzi a házirend, valamint a belső szabályzatok jogszerűségét;
7. ellenőrzi és évente egy alkalommal értékeli a szakmai munka eredményességét;
8. kivizsgálja a hozzá beérkező panaszokat és szükség esetén intézkedik a panaszt kiváltó okok megszüntetése iránt, és a megtett intézkedésről tájékoztatja a működést engedélyező szervet.

**2.6. A Társulási Tanács elnöke által gyakorolt irányítási jog:**

1. gyakorolja az egyéb munkáltatói jogokat az intézményvezető felett;
2. egyedi utasítás kiadása feladat elvégzésére vagy mulasztás pótlására;
3. a kezelésében lévő közérdekű adatok és közérdekből nyilvános adatok, valamint az irányítási hatáskörök gyakorlásához szükséges, törvényben meghatározott személyes adatok kezelése.

**3. Egyes alapítói, illetve irányítási jogok gyakorlására vonatkozó részletes rendelkezések**

**3.1.**  Az Szt. 92/B. § (1) bekezdés h) pontja alapján a közösen fenntartott intézmény működését érintő lényeges döntés meghozatalához ki kell kérni az ellátottak országos érdekképviseleti szervezete területileg illetékes szervének véleményét. (Lényeges döntéshozatalnak minősül különösen az intézmény megszüntetése, az intézményi típus, forma megváltoztatása.)

A Gyvt. 104. § (1) bekezdés i) pontja alapján a közösen fenntartott intézmény működését érintő lényeges döntés meghozatala előtt, így különösen az intézmény fenntartását érintő változások, az intézmény átszervezésének, megszüntetésének, feladatkörének megváltoztatása esetén ki kell kérni a gyámhatóság véleményét.

**3.2** Felek megállapodnak abban, hogy az Szt. 92. § (1) bekezdésének b) pontja, valamint a Gyvt. 29. § (3) bekezdése alapján Szekszárd Megyei Jogú Város Önkormányzatának Közgyűlése alkot rendeletet a Humánszolgáltató Központ tekintetében a személyes gondoskodást nyújtó ellátásokról, azok igénybevételéről, valamint a fizetendő térítési díjakról azzal, hogy a rendeletet a Társulási Tanács véleményezi.

**3.3** Az Szt. 92. § (3) bekezdése szerint a szolgáltatástervezési koncepciót a társulás készíti el, valamint kétévente felülvizsgálja, és aktualizálja azzal, hogy a szolgáltatástervezési koncepciót a társulás munkaszervezeti feladatait ellátó polgármesteri hivatal készíti elő, és a Társulás Társulási Tanács fogadja el.

**3.4** A Humánszolgáltató Központ működéséről, a szakmai munka eredményességéről évente egy alkalommal az intézményvezető beszámolót készít, amelyet a Társulási Tanács elnöke a Társulási Tanács elé terjeszt jóváhagyás céljából. A beszámolót a társult települések önkormányzatai részére is meg kell küldeni.

**4. A közös fenntartású intézmény tekintetében a munkáltatói jogok gyakorlása**

**4.1.** A Humánszolgáltató Központ egyszemélyi felelős vezetője az igazgató. Az igazgatót nyilvános pályázat útján a Társulási Tanács bízza meg Szekszárd Megyei Jogú Város Önkormányzata Közgyűlésének egyetértésével.

**4.2.** A Humánszolgáltató Központ alkalmazottaival kapcsolatos munkáltatói jogköröket az arra irányadó jogszabályok rendelkezéseinek megfelelően az igazgató gyakorolja.

**IV.**

**A TÁRSULÁS SZERVEZETE ÉS MŰKÖDÉSE**

**1. A Társulási Tanács**

A Társulás döntéshozó szerve a Társulási Tanács.

* 1. A Társulási Tanács tagjai a társult önkormányzatok képviselő-testületei által delegált tagok. A Társulási Tanács minden tagja a társulási megállapodás 1. számú mellékletében meghatározott lakosságszám szerinti szavazattal rendelkezik.

**1.2.** A Társulási Tanács alakuló ülését a társulás székhely települése önkormányzatának polgármestere hívja össze. A Társulási Tanács az alakuló ülésen választja meg minősített többséggel, nyílt szavazással tagjai sorából az elnököt. Az elnök személyére a Társulási Tanács bármely tagja javaslatot tehet.

**1.3. A Társulási Tanács elnöke:**

1. ellátja a Társulás képviseletét;
2. összehívja a Társulási Tanács ülését;
3. vezeti a tanácskozást;
4. gondoskodik a döntések végrehajtásáról;
5. éves szinten beterjeszti a tárgyévi költségvetést és munkatervet, valamint az előző évi beszámolót és zárszámadást.

**1.4.** A Társulási Tanács az elnök munkájának segítésére alelnököt választ. Azalelnök személyére az elnök tesz javaslatot. Az alelnök az elnököt, annak akadályoztatása esetén teljes jogkörrel helyettesíti.

**1.5.** A Társulási Tanács tisztújító ülését a helyi önkormányzati képviselők és polgármesterek általános választását követő 30 napon belül a társulás székhely települése önkormányzatának polgármestere hívja össze.

**2. Döntéshozatal, határozatképesség**

**2.1.** A Társulási Tanács akkor határozatképes, ha az ülésén legalább a szavazatok felével rendelkező tag jelen van.

**2.2.** A Társulási Tanács döntéseit határozattal fogadja el. A határozatokat az év elejétől kezdődően növekvő sorszámmal kell ellátni.

*A határozat teljes jelölése:* Szekszárd és Környéke Alapellátási és Szakosított Ellátási Társulás Társulási Tanácsának…./ év (hó, nap) határozata

*A határozat rövidített jelölése:* …./ év (hó,nap) TT határozat

**2.3.** A határozathozatalhoz legalább annyi tag ~~egybehangzó~~ igen szavazata szükséges, amely meghaladja a jelenlévő tagok szavazatainak felét ~~és az általuk képviselt települések lakosságszámának egyharmadát~~ (egyszerű többség).

**2.4. A Társulási Tanács kizárólagos hatáskörében dönt:**

1. elnökének, alelnökénekmegválasztásáról;
2. ~~a társulási megállapodás elfogadásának és módosításának, valamint a társulás megszüntetésének kezdeményezéséről~~;
3. a szervezeti és működési szabályzat elfogadásáról;
4. költségvetés, zárszámadás elfogadásáról;
5. költségvetési intézmény, gazdálkodó szerv alapításáról, megszüntetéséről, átszervezéséről, intézmény, más szervezet közös alapításáról;
6. a vagyonról, a vagyonátadás feltételeiről;
7. pályázat benyújtásáról.

**2.5.** Minősített többséghez legalább annyi tag ~~egybehangzó~~ igen szavazata szükséges, amely eléri a társulásban részt vevő tagok szavazatainak több mint a felét~~, és az általuk képviselt települések lakosságszámának a felét~~.

**2.6. Minősített többségű döntés szükséges:**

1. Társulásból történő kizáráshoz;
2. Társulás által benyújtandó, pénzügyi hozzájárulást igénylő pályázathoz;
3. költségvetési szerv, gazdálkodó szervezet, nonprofit szervezet és egyéb szervezet alapításához, megszüntetéséhez, átszervezéséhez;
4. a Társulási Tanács szervezeti és működési szabályzatának elfogadásához, módosításához;
5. a közös fenntartású intézmény alapító okiratának módosításához;
6. a Társulási Tanács hatáskörébe utalt választás, kinevezés, felmentés, vezetői megbízás adásához, illetőleg visszavonásához, fegyelmi eljárás megindításához, fegyelmi büntetés kiszabásához;
7. költségvetés, zárszámadás elfogadásához.

**3. A Társulási Tanács működése:**

**3.1.** A Társulási Tanács ülését az elnök, akadályoztatása esetén az alelnök, együttes akadályoztatásuk esetén a korelnök hívja össze és vezeti. A Társulási Tanács ülésén a társult önkormányzatok jegyzői tanácskozási joggal részt vehetnek.

**3.2. A Társulási Tanács ülését össze kell hívni:**

a) a Társulási Tanács tagjai egynegyedének – napirendet is tartalmazó – indítványára, a javaslat kézhezvételétől számított 15 napon belül;

b) a Tolna Megyei Kormányhivatal vezetőjének kezdeményezésére, a kezdeményezés kézhezvételétől számított 15 napon belül.

**3.3.** A Társulási Tanács ülései nyilvánosak.

**3.4.** A Társulási Tanács zárt ülést tart, illetve tarthat az Mötv. 46. § (2) bekezdésében meghatározott esetekben.

**3.5.** A Társulási Tanács üléseiről jegyzőkönyvet kell készíteni. A jegyzőkönyvnek tartalmaznia kell az Mötv. 52. § (1) bekezdésében foglaltakat.

**3.6.** A jegyzőkönyvet az elnök és a székhely település polgármesteri hivatalának jegyzője (a továbbiakban: jegyző) írja alá. A jegyzőkönyvet a jegyző az ülést követő 15 napon belül megküldi a Tolna Megyei Kormányhivatal vezetőjének.

**3.7.** A Társulási Tanács működésének részletes szabályait a Szervezeti és Működési Szabályzat tartalmazza.

**4. A Társulási Tanács munkaszervezeti feladatainak ellátása**

**4.1.** A Társulási Tanács munkaszervezeti feladatait (döntéseinek előkészítése, végrehajtás szervezése) Szekszárd Megyei Jogú Város Polgármesteri Hivatala (a továbbiakban: Polgármesteri Hivatal) látja el. Ennek keretében:

a) biztosítja a Társulás működéséhez (a Társulási Tanács, tisztségviselői feladatok ellátásához) szükséges tárgyi és személyi feltételeket;

b) előkészíti a Társulási üléseket (meghívók, előterjesztések előkészítése, postázása);

c) előkészíti a társulási döntéseket és a tisztségviselők döntéseit, ellátja a társulási és tisztségviselői döntéshozatalhoz kapcsolódó nyilvántartási, sokszorosítási, postázási feladatokat;

d) ellátja a Társulás működésével, gazdálkodásával kapcsolatos nyilvántartási, iratkezelési feladatokat;

e) viseli az a)-d) pontokban meghatározott feladatellátáshoz kapcsolódó költségeket a társulási tagok és tisztségviselők telefonhasználata költségei kivételével.

**4.2.** A Polgármesteri Hivatal ellátja továbbá a Társulás költségvetésének előkészítésével és végrehajtásával kapcsolatos feladatokat az V. pontban foglaltak szerint.

**V.**

**A TÁRSULÁS KÖLTSÉGVETÉSE, A TAGOK KÖLTSÉGVISELÉSE**

**~~1.~~** ~~A Társulás költségvetéséből finanszírozza és látja el a feladatait. A Társulás éves költségvetés alapján működik. A költségvetést a Társulási Tanács önállóan, költségvetési határozatban állapítja meg.~~

**~~2.~~** ~~A közösen fenntartott intézmény költségvetése a Társulás költségvetésének részét képezi.~~

**~~3.~~**~~A Társulás tekintetében Szekszárd Megyei Jogú Város Polgármesteri Hivatala látja el az államháztartásról szóló 2011. évi CXCV. törvény 6/C. § (2) bekezdés c) pontja szerinti feladatokat: a Társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatokat. A feladat ellátásával kapcsolatos jogosultságokat és kötelezettségeket az Önkormányzat gazdálkodás rendjét szabályozó belső szabályzataiban a Társulásra vonatkozóan elkülönülten szabályozza.~~

**~~4.~~** ~~A Társulás költségvetését és zárszámadását a jegyző készti elő, és a Társulási Tanács elnöke terjeszti elő a Társulási Tanács ülésére. A zárszámadásra vonatkozó előterjesztést a társult önkormányzatok képviselő-testületeinek is jóvá kell hagyniuk abban az esetben, hogy ha a tagönkormányzatoknak zárszámadás alapján fizetési kötelezettségük keletkezik a Társulás felé.~~

**~~5.~~** ~~A Társulás feladat-ellátásának, ezen belül a Humánszolgáltató Központ működésének fedezetéül a mindenkori éves költségvetésről szóló törvényben meghatározott feladatra rendelt állami támogatás, a közösen fenntartott intézmények működtetéséből származó bevétel, az önkormányzati hozzájárulás, valamint a pályázati támogatások szolgálnak.~~

**~~6~~**~~. A Társulásban résztvevő települési önkormányzatok lakosságarányosan negyedévente előleget kötelesek fizetni.~~~~Amennyiben a pénzügyi elszámolás eredményeképpen megállapítható, hogy a Társulás működéséhez az 5. pontban meghatározott finanszírozási összegek nem elégségesek, a többletköltségeket az önkormányzatok lakosságarányosan kötelesek megfizetni~~

**~~7.~~** ~~A Társulás tagjai megállapodnak abban, hogy a támogató szolgáltatás és a közösségi ellátások finanszírozásának rendjéről szóló 191/2008. (VII. 30.) Korm. rendelet (a továbbiakban: Korm. rendelet) 1. § (3) bekezdésében foglaltak alapján a Korm. rendelet szerinti szolgáltatások esetén a központi költségvetésből finanszírozott vissza nem térítendő támogatás nyújtásához Szekszárd Megyei Jogú Város Önkormányzata nyújtja be a pályázatot, köti meg a finanszírozási szerződést, és szerződő félként a finanszírozási szerződésben foglalt jogok őt illetik, illetve őt terhelik a szerződésből eredő kötelezettségek.~~

**~~8.~~** ~~A Társulás nevében kötelezettséget vállalni és utalványozni az elnök vagy az általa felhatalmazott személy jogosult. A Humánszolgáltató Központ előirányzatai tekintetében kötelezettséget vállalni és utalványozni az igazgató, illetve az általa írásban megbízott személy jogosult. A kötelezettségvállalás pénzügyi ellenjegyzésére a Polgármesteri Hivatal Gazdasági Igazgatóságának vezetője, és az általa felhatalmazott pénzügyi szakképesítéssel rendelkező köztisztviselő jogosult.~~

**~~9.~~** ~~A kötelezettségvállalás, pénzügyi ellenjegyzés, teljesítés igazolása, érvényesítés, utalványozás és adatszolgáltatás rendjére egyebekben a vonatkozó jogszabályok rendelkezéseinek figyelembevételével a Társulás tekintetében az Önkormányzat gazdálkodási szabályzatában foglaltak, a Humánszolgáltató Központ tekintetében az Intézményi gazdálkodási szabályzatban foglaltak az irányadóak.~~

**~~10.~~** ~~Amennyiben valamely tagönkormányzat vállalt pénzügyi hozzájárulása, illetve jelen megállapodás céljainak megvalósítása érdekében meghatározott fejlesztés, beruházás vonatkozásában vállalt fizetési kötelezettségének teljesítését illetően 15 napot elérő késedelembe esik, a Társulás előzetes felszólítás nélkül jogosult és köteles a követelést a határidő eredménytelen elteltét követő 10 napon belül jelen megállapodás elválaszthatatlan 3. számú mellékletét képező felhatalmazó nyilatkozat alapján beszedési megbízással érvényesíteni. A beszedési megbízás eredménytelensége esetén a Társulás a követelést bírósági úton érvényesíti.~~

**~~11.~~** ~~Amennyiben a Társulás felé a székhely önkormányzatnak áll fenn tartozása, a beszedési megbízás érvényesítésére a Társulás azon legnagyobb lakosságszámmal rendelkező tagönkormányzata jogosult, akinek a Társulás felé tartozása nem áll fenn.~~

**~~12.~~** ~~Tagönkormányzatok vállalják, hogy a 9. pontban meghatározott felhatalmazó nyilatkozatot a jelen megállapodás elválaszthatatlan 3. számú mellékletében szereplő tartalommal számlavezető hitelintézetüknél megteszik, és azt a Társulás felé a nyilatkozat egy eredeti példányának megküldésével igazolják jelen - valamennyi tagönkormányzat által aláírt - megállapodás kézbesítésétől számított 8 napon belül.~~

**1. A Társulás költségvetése**

**1.1. A költségvetés megtervezése és végrehajtása:**

A Társulás költségvetéséből finanszírozza és látja el feladatait. A Társulás éves költségvetés alapján működik. A költségvetést a Társulási Tanács önállóan, költségvetési határozatban állapítja meg és a Polgármesteri Hivatal útján gondoskodik annak végrehajtásáról. Társulás az éves költségvetés részét képező havi bontású finanszírozási terv alapján gondoskodik az intézmény működéséhez szükséges pénzellátásról. A Társulás költségvetését és zárszámadását Szekszárd Megyei Jogú Város Polgármesteri Hivatalának jegyzője (a továbbiakban: jegyző) készíti elő és a Társulási Tanács elnöke terjeszti elő a Társulási Tanács ülésére.

**2. A közös fenntartású intézmény költségvetése**

**2.1. Az intézményi költségvetés megtervezése**

Az intézmény költségvetése a Társulás költségvetésének részét képezi, a Társulási Tanács által elfogadott költségvetési határozat tartalmazza. Az intézmény költségvetését a Polgármesteri Hivatal az intézményvezetővel történő egyeztetést követően megtervezi.

**2.2. Az intézményi költségvetés bevételei és megosztása:**

**2.2.1. Bevételek:**

a)   az éves költségvetési törvényben Szekszárd Megyei Jogú Város Önkormányzata részére meghatározott jelen megállapodás II. fejezet 4. pontjába foglalt egyes alapellátási és szakosított ellátási feladatok támogatására nyújtott állami támogatás;

b)  saját bevételek;

c) hazai, illetve európai uniós forrásból származó pályázati támogatások;

d) egyéb bevételek

**2.2.2.** A Társulás tagjai megállapodnak abban, hogy a támogató szolgáltatás és a közösségi ellátások finanszírozásának rendjéről szóló 191/2008. (VII. 30.) Korm. rendelet (a továbbiakban: Korm. rendelet) 1. § (3) bekezdésében foglaltak alapján a Korm. rendelet szerinti szolgáltatások esetén a központi költségvetésből finanszírozott vissza nem térítendő támogatás nyújtásához Szekszárd Megyei Jogú Város Önkormányzata nyújtja be a pályázatot, köti meg a finanszírozási szerződést, és szerződő félként a finanszírozási szerződésben foglalt jogok őt illetik, illetve őt terhelik a szerződésből eredő kötelezettségek.

**2.3. A költségek viselése és megosztása**

**2.3.1. A Társulás tagjainak pénzügyi hozzájárulása**

A Társulás tagjai saját hozzájárulásukat az elszámolással lezárt időszak adatai alapján a kormányzati funkciók szerinti feladatellátás arányában, előleg formájában biztosítják. Az előleg utalása a munkaszervezet által kiküldött értesítő levél alapján, két részletben, tárgyév március 31-ig és tárgyév szeptember 30-ig esedékes Társulás számlájára.

**2.3.2. Közvetlen költségek megosztása**

A Társulás tagjai az adott feladatellátással kapcsolatban a közigazgatási területükön végzett tevékenység során felmerülő költségeket viselik, ideértve a feladatellátást végzők rendszeres és nem rendszeres személyi juttatásait és annak járulékait, egyéb külső személyi juttatásokat, valamint a feladatellátással kapcsolatban felmerült dologi kiadásokat, egyéb tárgyi eszköz beszerzéseket és beruházásokat.

**2.3.3. Közvetett költségek megosztása**

a) A Társulás tagjai a társulás által fenntartott intézmény vezetője és az adminisztrátora foglalkoztatásával kapcsolatos költségeket (személyi juttatás és járulékok) az intézmény összköltségvetésén belül az ellátott kormányzati funkcióra jutó költségek arányában viselik.

b) A Társulás működésével összefüggő munkaszervezeti feladatok ellátásában részt vevő gazdasági ügyintéző és könyvelő foglalkoztatásával kapcsolatos költségek az általuk ellátott intézmények költségvetési főösszege arányában, valamint a közös fenntartású intézményen belül a kormányzati funkcióra jutó költségek arányában az egyes feladatok mutatószámai alapján oszlik meg.

c) Az egyéb közvetett költségeket – különösen a költségvetés készítésével és az egyéb pénzügyi és számviteli feladatokkal, valamint a Társulás működésének igazgatási jellegű feladatokkal összefüggő személyi és dologi költségeket - Szekszárd Megyei Jogú Város Önkormányzata saját költségvetéséből finanszírozza.

**2.4. A költségvetési beszámoló és a pénzügyi elszámolás rendje**

**2.4.1. A költségvetési beszámoló**

Az éves költségvetési beszámolót a tárgyévet követő évben Polgármesteri Hivatal elkészíti és a zárszámadás elfogadásának határidejére tekintettel a Társulás tagjainak megküldi.

**2.4.2. A pénzügyi elszámolás rendje**

A pénzügyi elszámolást a Polgármesteri Hivatal a zárszámadást követően az előző évi tényadatok ismeretében, legkésőbb július 15-ig elkészíti, ezt követően eljuttatja a Társulás tagjai részére.

Amennyiben a pénzügyi elszámolás eredményeként finanszírozási hiány keletkezik, a hiány kiegyenlítéséhez szükséges pénzösszegeket a Társulás tagjai a 2.3. pont szerinti elvek alapján megállapított kötelezettségüknek megfelelően fizetik. Amennyiben a pénzügyi elszámolás eredménye többletet mutat, az a fent leírtak szerint illeti meg a Társulás tagjait.

A hozzájárulási hiányt a Társulás tagja az elszámolás közlését követő nyolc napon belül köteles átutalni a Társulásnak, a hozzájárulási többletet az elszámolás közlését követő nyolc napon belül köteles visszautalni a Társulás a tagjának.

Késedelmes utalás esetén a Társulás a mindenkori jegybanki kamat kétszeresét számíthatja fel késedelmi pótlékként.

**2.5. Nem teljesítés esetén irányadó eljárás**

**2.5.1.** Amennyiben Társulás valamely tagja pénzügyi hozzájárulási kötelezettségének, illetve jelen megállapodás céljainak megvalósítása érdekében vállalt egyéb fizetési kötelezettségének teljesítését illetően tizenöt napot meghaladó késedelembe esik, és a Társulás elnöke egyszeri írásbeli felszólításának kézbesítésétől számított tizenöt napon belül sem egyenlíti ki tartozását, a határidő eredménytelen elteltét követő tíz napon belül - az Mötv. 93. § 9. pontja alapján – a Társulás jogosult és köteles a követelést beszedési megbízással érvényesíteni.

**2.5.2.** A Társulás tagjai megállapodnak abban, hogy a Társulás által inkasszóval beszedett összegből a Társulás irányába követeléssel (túlfizetéssel) rendelkező tagot kell kifizetni.

**2.5.3.** A beszedési megbízás eredménytelensége esetén Társulás a követelést bírósági úton érvényesíti.

**2.5.4.** A Társulás tagjaivállalják, hogy a beszedési megbízásra felhatalmazó nyilatkozatukat jelen megállapodás elválaszthatatlan 3. számú mellékletében szereplő tartalommal számlavezető hitelintézetüknél megteszik és azt a Társulás felé a nyilatkozat egy eredeti példányának megküldésével igazolják jelen megállapodás kézbesítésétől számított nyolc napon belül.

**VI.**

**A TÁRSULÁS VAGYONA, A VAGYONNAL VALÓ GAZDÁLKODÁS**

**~~1.~~** ~~Szekszárd Megyei Jogú Város Önkormányzata térítésmentesen biztosítja a Humánszolgáltató Központ működéséhez szükséges ingatlanokat azok jelenlegi berendezési és felszerelési tárgyaival együtt azzal, hogy jelen megállapodás az ingatlanok és a meglévő ingóságok tulajdonjogi helyzetét nem érinti.~~

**~~2.~~** ~~Az ingatlanok fenntartásával, karbantartásával, rendeltetésszerű használatra alkalmas üzemeltetésével járó feladatok – fűtés, világítás, takarítás – kapcsolatos teendők megvalósításáról Szekszárd Megyei Jogú Város Önkormányzata gondoskodik.~~

**~~3.~~** ~~Szerződő felek vállalják, hogy a helyszíni feladatteljesítés esetén az ahhoz szükséges, rendeltetésszerű működésre alkalmas helyiséget saját költségükön biztosítják a Humánszolgáltató Központ munkatársai számára a vállalt feladatok teljesítése érdekében és finanszírozzák annak fenntartását.~~

**~~4.~~** ~~A Társulás tagjai a feladatok ellátása érdekében ingóságok (eszközök, berendezési tárgyak, gépjármű, stb.), továbbá ingatlanra vonatkozó jogok átengedésével is hozzájárulhatnak az eredményes működéshez. Az átengedés feltételeit a tag és a Társulás közötti külön megállapodás tartalmazza.~~

**~~5.~~** ~~A Társulás által a működés során, adásvétel vagy egyéb jogcímen (pl. pályázat keretében elnyert támogatás) szerzett vagyontárgyak feletti tulajdonjog a Társulást illeti. Ugyancsak a Társulást illeti a vagyon szaporulata.~~

**~~6.~~** ~~A Társulás vagyona feletti tulajdonosi jogosítványok gyakorlására a Társulási Tanács jogosult, egyben viseli a tulajdonost terhelő kötelezettségeket.~~

**~~7.~~** ~~A Társulás gazdálkodó szervezetet alapíthat, illetve vállalkozásban vehet részt, azonban felelőssége nem haladhatja meg vagyoni hozzájárulásának mértékét.~~

**1.** A Társulás tagjainak tulajdona:

a) A Társulás tagjai megállapodnak abban, hogy a közös fenntartású intézmény által a feladatellátás érdekében használt ingatlan és ingó vagyon továbbra is az egyes tagönkormányzatok kizárólagos tulajdonában marad.

b) Szekszárd Megyei Jogú Város Önkormányzata térítésmentesen biztosítja a Humánszolgáltató Központ működéséhez szükséges ingatlanokat Szekszárd Megyei Jogú Város területén azok jelenlegi berendezési és felszerelési tárgyaival együtt azzal, hogy jelen megállapodás az ingatlanok és a meglévő ingóságok tulajdonjogi helyzetét nem érinti. Az ingatlanok fenntartásával, karbantartásával, rendeltetésszerű használatra alkalmas üzemeltetésével járó feladatok ellátásáról az intézmény költségvetése útján Szekszárd Megyei Jogú Város Önkormányzata gondoskodik.

c) A Társulás tagjai vállalják, hogy a közigazgatási területükön, helyszíni feladatteljesítés esetén az ahhoz szükséges, rendeltetésszerű működésre alkalmas helyiséget saját költségükön biztosítják a Humánszolgáltató Központ munkatársai számára a vállalt feladatok teljesítése érdekében és finanszírozzák annak fenntartását.

d) A Társulás tagjai a feladatok ellátása érdekében ingóságok (eszközök, berendezési tárgyak, gépjármű, stb.), továbbá ingatlanra vonatkozó jogok átengedésével is hozzájárulhatnak az eredményes működéshez. Az átengedés feltételeit a tag és a Társulás közötti külön megállapodás tartalmazza.

**2. Felújítás, beruházás**

**2.1.** Amennyiben a tagönkormányzat a tulajdonát képező, feladatellátást szolgáló vagyont érintő fejlesztést saját, illetve külső forrásból (hazai vagy európai uniós forrás) valósít meg, az ilyen jogcímen keletkező vagyonnövekmény, valamint a vagyon szaporulata kizárólag a tulajdonos önkormányzatot illeti meg, ő jogosult és köteles azt a vonatkozó jogszabályi előírásoknak megfelelően nyilvántartani, valamint az ezekkel kapcsolatos beszerzések során felelősséggel tartozik a közbeszerzésre vonatkozó jogszabályok betartásáért.

**2.2.** Amennyiben a 2.1. pont szerinti támogatásra a Társulás nyújtja be a pályázatot, de a beruházás, fejlesztés valamely tagönkormányzat közigazgatási területén valósul meg, melynek pénzügyi fedezetét, önerejét kizárólag a beruházással, fejlesztéssel érintett tagönkormányzat biztosítja, vagy egyébként a társulás a fejlesztésről szóló döntésében így rendelkezik, a keletkező vagyonnövekmény és annak szaporulata az érintett tagönkormányzatot illeti meg. Amennyiben a fejlesztéshez kapcsolódó támogatásra tekintettel a fenntartási időszak alatt a fejlesztés nem adható át, akkor a fenntartási idő lejártát követően kell a fejlesztést átadni. Amennyiben a fejlesztéshez több önkormányzat is hozzájárul, pénzügyi hozzájárulásuk arányában részesülnek a vagyonnövekményből.

**3.** **A Társulás gazdálkodó tevékenysége:**

A Társulás gazdálkodó szervezetet alapíthat, illetve vállalkozásban vehet részt, azonban felelőssége nem haladhatja meg vagyoni hozzájárulásának mértékét.

**VII.**

**CSATLAKOZÁS, KIVÁLÁS, KIZÁRÁS, A TÁRSULÁS MEGSZŰNÉSE**

**1. Csatlakozás**

**1.1.** A Társuláshoz csatlakozni csak a naptári év első napjával lehet. A csatlakozás iránti kérelmet a Társulási Tanács Elnökéhez kell benyújtani.

**1.2.** A csatlakozásról szóló döntést legalább 6 hónappal korábban, minősített többséggel kell meghozni és arról a Társulási Tanácsot értesíteni kell.

**1.3.** A Társuláshoz történő csatlakozáshoz való hozzájárulásról a Társulásban részt vevő valamennyi települési önkormányzat képviselő-testületének minősített többséggel hozott döntése szükséges.

**1.4.** A csatlakozó önkormányzat által a Társulásnak fizetendő pénzbeli hozzájárulásról, illetőleg a felajánlott vagyontárgyak (vagyoni értékű jogok) átvételéről a Társulási Tanács dönt.

**2. Kiválás**

**2.1.** A társulásból kiválni a naptári év utolsó napjával lehet.

**2.2.** A kiválásról szóló döntést legalább 6 hónappal korábban, minősített többséggel kell meghozni és arról a Társulási Tanácsot értesíteni kell.

**3. Kizárás**

A Társulási Tanács minősített többséggel elfogadott határozatával a naptári év utolsó napjával kizárhatja a Társulás azon tagját, amely e megállapodásban foglalt kötelezettségének ismételt felhívásra határidőben nem tett eleget.

**4. A Társulás megszűnése**

**4.1. A társulás megszűnik:**

a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;

b) ha a társulás tagjai minősített többséggel azt elhatározzák;

c) a törvény erejénél fogva;

d) a bíróság jogerős döntése alapján.

**4.2.** A Társulás megszűnése esetén a Társulás tagjai kötelesek egymással elszámolni.

**~~4.3.~~** ~~A Társulás meglévő vagyona és annak szaporulata – a Társulást terhelő kötelezettségek kiegyenlítését követően - a Társulás tagjait vagyoni hozzájárulásuk arányában illeti meg.~~

**~~4.4.~~ 4.3. A vagyonfelosztás fontosabb elvei:**

a) a használatba adott ingatlanokat, meglévő ingóságokat a tulajdonos birtokába kell adni;

b) a meglévő tulajdonba adott ingóságokat természetben kell kiadni, ennek hiányában pénzben megváltani;

~~c) a tulajdonba adott ingatlan az eredeti tulajdonos önkormányzatot illeti meg;~~

~~d) a Társulás által a Társulás működésének ideje alatt szerzett vagyont – a tagok eltérő rendelkezése hiányában – lakosságszám arányosan kell felosztani.~~

c) Amennyiben hazai vagy európai uniós támogatás elnyerésére Társulás nyújtja be a pályázatot, de a beruházás, fejlesztés Társulás egyik (érintett) tagjának közigazgatási területén, a tulajdonában álló ingatlanon valósul meg, és annak pénzügyi fedezetét, önerejét kizárólagosan Társulás érintett tagja biztosította, vagy egyébként a Társulás a fejlesztésről szóló döntésében, így rendelkezik, a keletkező vagyonnövekmény és annak szaporulata Társulás érintett tagját illeti meg.

A vagyonfelosztás elveit a már megvalósult és a folyamatban lévő beruházásokra, felújításokra is alkalmazni kell.

**~~4.5.~~** ~~A Társulásból történő kiválás, kizárás esetén a tag által a Társulásba bevitt vagyonnal el kell számolni. A vagyon kiadására az Mötv. 90. § (4)-(5) bekezdésében foglaltakat kell alkalmazni.~~

**4.4. Határidő:**

Az elszámolás tekintetében a megszűnés, illetőleg a kiválás, kizárás hatályosulásának időpontját követő három hónapon belül kell megállapodni.

**VIII.**

**A TÁRSULÁS MŰKÖDÉSÉNEK ELLENŐRZÉSE**

**1.** A Társulás működésének ellenőrzése a belső ellenőrzés keretében történik. Az éves ellenőrzési tervet a Társulási Tanács az előző év december 31. napjáig hagyja jóvá.

**2.** A Társulás gazdálkodását az Állami Számvevőszék, valamint a jogszabály által arra feljogosított szervezetek ellenőrzik.

**3.** A Társulás működése felett a Tolna Megyei Kormányhivatal törvényességi felügyeletet gyakorol.

**4.** A Társulás tagjai – az általuk delegált képviselőik útján - ellenőrizhetik a Társulás működését célszerűségi és gazdasági szempontból.

**5.** A Társulási Tanács elnöke minden évben beszámol a Társulási Tanácsnak a Társulás előző évi tevékenységéről, pénzügyi helyzetéről, a társulási cél megvalósulásáról. A beszámolót a társult települések önkormányzatai részére meg kell küldeni.

**IX.**

**VEGYES ÉS ZÁRÓ RENDELKEZÉSEK**

1. Jelen társulási megállapodás a bejegyzés napján lép hatályba.
2. Jelen társulási megállapodás hatályba lépésével egyidejűleg hatályát veszti a ~~2016. március 4.~~ ……………………………napján kelt társulási megállapodás.

**3.** A Társulási megállapodást a társulás tagjai módosíthatják, illetve törvényben, kormányrendeletben meghatározottak szerint módosítják. A társulási megállapodást a helyi önkormányzati általános választásokat követő 6 hónapon belül a tagok felülvizsgálják.

**4.** Felek jelen megállapodás értelmezésével, illetve teljesítésével kapcsolatos jogvitáikat a Szekszárdi Közigazgatási és Munkaügyi Bíróság illetékességi körébe utalják.

**5.** A bírósági eljárás kezdeményezését megelőzően legalább 8 nappal a felek kötelesek a vitás kérdésekre vonatkozóan álláspontjaikat egyeztetni, amelyről jegyzőkönyv készül.

**6.** Az egyeztetés sikertelensége esetén a vitás kérdés a bíróság elé terjeszthető.

**7.** Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, a gyermekek védelméről és a gyámügyi igazgatásról szóló 1997. évi XXXI. törvény, a szociális igazgatásról és szociális ellátásokról szóló 1993. évi III. törvény, valamint a vonatkozó egyéb jogszabályok rendelkezései az irányadók.

Jelen megállapodást a felek átolvasás és együttes értelmezés után, mint akaratukkal mindenben megegyezőt jóváhagyólag aláírják.

**Szekszárd, ~~2017. december 21.~~ ………………………………**

|  |  |
| --- | --- |
| *Szekszárd Megyei Jogú Város Önkormányzata* | *Szálka Község Önkormányzata*  *Pálfi János polgármester* |
| *Ács Rezső polgármester* |  |

|  |  |  |
| --- | --- | --- |
| *Őcsény Község Önkormányzata* | *Decs Nagyközség Önkormányzata* |  |
| *Fülöp János polgármester* | *Antal Zsolt polgármester* |  |

|  |  |  |
| --- | --- | --- |
| *Bátaszék Város Önkormányzata* | *Szedres Község Önkormányzata* |  |
| *dr. Bozsolik Róbert polgármester* | *Kovács János polgármester* |  |

|  |  |  |
| --- | --- | --- |
| *Zomba Község Önkormányzata* | *Harc Község Önkormányzata* |  |
| *Szűcs Sándor polgármester* | *Tóth Gábor polgármester* |  |

|  |  |  |
| --- | --- | --- |
| *Felsőnána Község Önkormányzata* | *Kéty Község Önkormányzata* |  |
| *Bognár László polgármester* | *Gödrei Zoltán polgármester* |  |

|  |  |  |  |
| --- | --- | --- | --- |
| |  | | --- | | *Murga Község Önkormányzata* | | *Felkl Márton polgármester* | |  |

**Záradék:**

A Szekszárd és Környéke Alapellátási és Szakosított Ellátási Társulás társulási megállapodását a Társulás tagjait alkotó önkormányzatok képviselő-testületei az alábbi határozatokkal hagyták jóvá:

**Szekszárd Megyei Jogú Város Önkormányzata** ....................... **határozat**

**Szálka Község Önkormányzata** ....................... **határozat**

**Őcsény Község Önkormányzata** ....................... **határozat**

**Decs Nagyközség Önkormányzata** ....................... **határozat**

**Bátaszék Város Önkormányzata** ....................... **határozat**

**Szedres Község Önkormányzata** ....................... **határozat**

**Zomba Község Önkormányzata** ....................... **határozat**

**Harc Község Önkormányzata** ....................... **határozat**

**Felsőnána Község Önkormányzata** ....................... **határozat**

**Kéty Község Önkormányzata** ....................... **határozat**

**Murga Község Önkormányzata** ....................... **határozat**

**Szekszárd, 2019. ……………………………**

**Ellenjegyzem:**

**dr. Molnár Kata**

**jegyző**

**1. számú melléklet**

**A TÁRSULÁST ALKOTÓ TELEPÜLÉSEK LAKOSSÁGSZÁMA**

**2014. évi adatok**

**1. Szekszárd Megyei Jogú Város Önkormányzata 34040**

**2. Szálka Község Önkormányzata 630**

**3. Őcsény Község Önkormányzata 2473**

**3.1 Pörböly Község Önkormányzata 589**

**3.2 Várdomb Község Önkormányzata 1242**

**4. Bátaszék Város Önkormányzata 6627**

**5. Szedres Község Önkormányzata 2321**

**6. Decs Nagyközség Önkormányzata 4156**

**7. Zomba Község Önkormányzata 2149**

**8. Harc Község Önkormányzata 906**

**9. Felsőnána Község Önkormányzata 650**

**10. Kéty Község Önkormányzata 700**

**11. Murga Község Önkormányzata 71**

**Összesen: 56.554**

**2. számú melléklet**

**A TÁRSULÁS ALAPTEVÉKENYSÉGÉNEK**

**ÁLLAMHÁZTARTÁSI SZAKÁGAZAT ÉS KORMÁNYZATI FUNKCIÓ SZERINTI BESOROLÁSA**

**Alaptevékenységének szakágazat szerinti meghatározása:**

**889900** M.n.s. egyéb szociális ellátás bentlakás nélkül

**Alaptevékenységének kormányzati funkció szerinti besorolása:**

**101143** Pszichiátriai betegek közösségi alapellátása

**104012** Gyermekek átmeneti ellátása

**104042** Család és gyermekjóléti szolgáltatások

**104043** Család és gyermekjóléti központ

**107013** Hajléktalanok átmeneti ellátása

**107015** Hajléktalanok nappali ellátása

**107016** Utcai szociális munka

**107051** Szociális étkeztetés

**3. számú melléklet**

**FELHATALMAZÁS**

………………………………….

A hitelintézet neve és címe

A Szekszárdon, ………év ……………………hó ………………..napján kelt Szekszárd és Környéke Alapellátási és Szakosított Ellátási Társulást létrehozó társulási megállapodás V/11. pontja alapján ……………………….…………....... Önkormányzata (……… ……………………………………………………………., ………………...u………..sz., , képviseli…………………………... polgármester), felhatalmazza Szekszárd Megyei Jogú Város Önkormányzatát (7100 Szekszárd, Béla király tér 8., bankszámlaszáma: 11746005-15416566, képviseli Ács Rezső polgármester). mint jogosultat, hogy a társulási megállapodásból eredő lejárt követelését a (az) ……………………………………......................................... -nál/nél vezetett ………………………………….. pénzforgalmi jelzőszámú számlája terhére külön engedély, vagy nyilatkozat nélkül beszedési megbízással érvényesíthesse a Ptk. szerinti elévülési határidőn belül.

A számlatulajdonos kötelezettséget vállal arra, hogy amennyiben a fenti számlát megszűnteti, új számlát nyit, erről a tényről és annak adatairól Szekszárd Megyei Jogú Város Önkormányzatát írásban tájékoztatja, továbbá az új számlára új felhatalmazást nyújt be a hitelintézet felé.

Jelen felhatalmazás visszavonásig érvényes, mely visszavonás a számlatulajdonos és a beszedési megbízás jogosultjának közösen tett nyilatkozatával lehetséges.

Kelt: ………………………………., …………év ……………………hó …….. nap

…………………………………………………………….

A számlatulajdonos cégszerű aláírása és bélyegzője

Záradék:

A felhatalmazást nyilvántartásba vettük, és vállaljuk, hogy beszedési megbízás visszavonása csak a számlatulajdonos és a jogosult közösen tett nyilatkozatával történhet.

………………………………………………………………

A hitelintézet cégszerű aláírása és bélyegzője